EXERCICIS REPÀS

MIDES DE CÈL·LULES I BIOTECNOLOGIA

1.- Un alumne de batxillerat ha estat observant extensions de sang humana. En el seu quadern ha dibuixat el camp òptic i les observacions de les cèl·lules que ha pogut realitzar al microscopi òptic.

            A quants augments ha fet aquesta observació? Calculeu en micròmetres el diàmetre real de la cèl·lula que l’alumne ha anomenat com granulòcit .

2.-  Si observéssiu el bacteri Anabaena cylindrica amb el microscopi electrònic, a 2.000 augments, la seva mida aparent seria de 0,4 cm. Quina és la seva mida real? Expresseu el resultat en micròmetres (µm). 

3.- A l’Argentina han obtingut la vaca Pampa Mansa per un procés de clonació, tal com es detalla a l’esquema. Aquesta vaca també és transgènica, doncs té incorporat el gen de la hormona de creixement humana (hGH), proteïna que s’obtindrà a partir de la seva llet. Per tal de produir hGH a gran escala, s’ha clonat Pampa Mansa, i s’han obtingut: Pampa Mansa II, Pampa Mansa III, Pampa Mansa IV, etc. De la llet d’aquestes vaques s’ha extret hGH.

Justifiqueu en cada cas si són o no certes les afirmacions següents:
a)      La vaca Pampa Mansa és transgènica, però les vaques Pampa Mansa II, Pampa Mansa III, Pampa Mansa IV no ho són.
b)      Les vaques Pampa Mansa II, III, IV... també produirien hormona de creixement humana si el gen s’hagués incorporat a l’òvul de la vaca A, o bé a la cèl·lula somàtica de la vaca B.


4.- El clonatge terapèutic és un procès experimental destinat a produïr cèl·lules diferenciades (com ara neurones, cèl·lules del pàncreas, etc) que siguin genèticament idèntiques a les cèl·lules de determinats teixits d’un organisme concret. Actualment, l’ús fonamental d’aquesta tècnica va encaminat a regenerar i reemplaçar teixits.
 
A la figura s’esquematitza el procès de generació de cèl·lules pancreàtiques productores d’insulina a partir de cèl·lules musculars. (adaptat del llibre”òrgans a la carta”, David Bueno, Col·lecció catàlisi. Omnis cèl·lula, 2005.)

1)      (1 punt) Justifiqueu perquè a partir del nucli d’una cèl·lula muscular es pot generar una cèl·lula pancreàtica 
 
2)       (1 punt) La pacient pensa que, com que l’oòcit anucleat procedeix d’una altra dona (donant), ella rebutjarà immunològicament les cèl·lules pancreàtiques transplantades. Creieu que es produirà aquest rebuig? Expliqueu-ho.
 
3)      (1 punt) Una anàlisi de tot el DNA de les cèl·lules procedents d’un cultiu de cèl·lules pancreàtiques obtingudes per clonació terapèutica revela que a aquestes cèl·lules hi ha material genètic que no pertany a la pacient. Com ho podeu explicar?

5.- L’alumini és tòxic per a les plantes i provoca una disminució de fins a un 40 % del rendiment dels conreus. En sòls àcids l’alumini és soluble i és absorbit per les arrels de les plantes, fet que en provoca l’enverinament. El citrat és molt efectiu per a eliminar l’alumini i evitar-ne els efectes tòxics en les plantes. Als països tropicals els sòls són normalment àcids. Per exemple, a Mèxic l’alumini limita la producció de papaia a 20 000 hectàrees, quan teòricament se’n podrien conrear 3 milions. Un grup d’investigadors mexicans ha obtingut plantes de papaia transgèniques que porten el gen de la citrat-sintasa d’Aspergillus niger, les quals secreten sis cops més àcid cítric que una planta normal. Així poden créixer en sòls àcids amb nivells d’alumini elevats. Expliqueu detalladament les etapes bàsiques del procés d’obtenció d’aquestes papaies transgèniques.


6.- El setembre del 2014 diversos centres de recerca estaven desenvolupant un fàrmac experimental per a tractar les persones afectades per la malaltia de l’Ebola. Aquest medicament, anomenat ZMapp, és un còctel de tres anticossos dirigits contra el virus. L’obtenció d’aquests anticossos es va fer gràcies a la generació d’un tipus de planta del tabac (Nicotiana benthamiana) transgènica. 

A continuació teniu una taula amb les fases de la tècnica d’obtenció d’aquests anticossos desordenades. Ordeneu-les posant un número de l’1 al 6 en la casella del costat.
 
	Número d’ordre
	Fases d’obtenció d’aquests anticossos

	
	Síntesi d’anticossos feta per les plantes del tabac transgèniques

	
	Obtenció i anàlisi dels anticossos a partir de persones que han sobreviscut al virus de l’Ebola

	
	Introducció dels gens dels anticossos en plantes del tabac

	
	Purificació dels anticossos produïts per les plantes del tabac

	
	Obtenció dels gens que codifiquen aquests anticossos

	
	Preparació del fàrmac per a administrar-lo als malalts


 
7.- El procés d’obtenció d’un organisme transgènic requereix l’ús d’un vector i d’enzims de restricció. Completeu la taula següent: [1 punt] 

	
	Què són i quina funció fan en el procés de transgènesi?


	Vectors per a fer la transgènesi

	





	Enzims de restricció

	






8.- L’ús excessiu o inadequat de fertilitzants (purins o adobs químics) als camps de conreu pot arribar a contaminar els aqüífers, ja que pot provocar que l’aigua tingui una elevada concentració de nitrats. Una manera d’evitar l’ús de fertilitzants seria que les plantes conreades poguessin captar directament el nitrogen de l’atmosfera. Si suposem que hi ha un únic gen de la nitrogenasa necessari per a fixar el nitrogen atmosfèric, expliqueu el procés que cal seguir per a generar plantes transgèniques capaces de fixar el nitrogen atmosfèric. Cal que utilitzeu els termes següents: DNA recombinant, enzims de restricció, vector, selecció (o seleccionar). [1 punt] 

